Szám: P/9-2/2022.

**Jegyzőkönyv**

**Készült**: A Pénzügyi Bizottság 2022. január 27-i, a Megyeháza Földszinti 5. sz. termében tartott üléséről.

**Jelen vannak**: a mellékelt jelenléti ív szerint

**Zakó László:** A bizottság folytatja a munkát.

**Napirend tárgyalása:**

**6. A Zala Megyei Önkormányzat tisztségviselői illetményének, tiszteletdíjának megállapítása.**

**Zakó László:** Az előterjesztést mindenki megkapta. Megjegyzi, hogy neki sem tetszik, hogy az illetményemelésre külön forrás nem áll rendelkezésre. Tisztában van azzal, hogy ez nem házon belüli döntés, hiszen mindenhol az elnök, alelnökök tiszteletdíja és költségtérítésének mértéke jogszabályi előírásokon alapul. Kérdezi, hogy mi az elméleti alapja a költségtérítésnek, milyen célt szolgál? A köztisztviselői illetmény alap emelésére milyen lehetőségek állnak rendelkezésre, illetve kaphatna-e arról tájékoztatást, hogy cafeteria juttatás került-e beépítésre a költségvetésbe.

**Dr. Mester László:** A költségvetési rendelet 8. számú mellékletében a Hivatal személyi juttatásai soron közel 14 millió Ft-os a változás a tavalyi évhez képest, mely összeg tartalmazza azt a március 1-től megvalósuló béremelést, melyet a Hivatal a teljesítményértékeléssel kapcsolatban tud megvalósítani. Azoknak a dolgozóknak, akik középfokú végzettséggel rendelkeznek, nekik a garantált bérminimumot kell biztosítani, a többi dolgozónak 9, illetve 10 %-os mértékben tudják megvalósítani az illetményemelést. A tisztségviselői illetménynövekedésre dr. Fekete Zoltán bizottsági elnök úr tett javaslatot, az alelnökök javadalmazását mindenképpen módosítani szükséges, hiszen az új elnöki illetmény 70 %-ánál kevesebb a jelenlegi díjazásuk. A mérték meghatározásának kérdésében nem vagyok illetékes nyilatkozatot tenni, ugyanakkor a 90%-os szint azt jelzi, hogy Elnök A költségtérítés összege az Mötv. által %-ban meghatározott keretösszeg. A Hivatal 400 Ft-os cafeteria keretösszeget határozott meg, ez a költségvetési törvény szerint maximálisan biztosítható összeg.

**Zakó László:** Köszöni a tájékoztatást, elnézést kér, de nem a zsebekben túrkálás volt a célja, csupán ezek elvi dolgok, és neki mint a Pénzügyi Bizottság elnökének fel kellett tennie ezeket a kérdéseket. Kérdezi a Pénzügyi Bizottság tagjait, hogy van-e még valakinek kérdése az előterjesztéssel kapcsolatban. További hozzászólás hiányában, a napirendi pontot szavazásra bocsátja.

**7/2022. (I.27.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Önkormányzat tisztségviselői illetményének, tiszteletdíjának megállapítása” című napirendi pontot 4 igen szavazattal, 1 tartózkodás mellett elfogadta.*

**7. A 2022. évi összesített közbeszerzési terv elfogadása.**

**Zakó László:** Az előterjesztésben 2022. évre nem szerepel betervezve közbeszerzés.

**Dr. Mester László:** Egyenlőre valóban nem szerepel a 2022. évre közbeszerzés betervezve, de ha a TOP Plusz pályázati felhívásra benyújtott pályázatok nyertesek lesznek, akkor biztosan lesz. Például a Pince-Becsehely közötti kerékpárút olyan hosszú szakasz, hogy a kerékpárforgalmi hálózati terv, az engedélyezési és a kiviteli terv elkészítése biztosan közbeszerzés köteles lesz majd. Amíg nincs nyertes pályázat, megkötött támogatási szerződés, addig a közbeszerzési tervben sem szerepelhet ilyen tétel.

**Zakó László:** Köszöni a tájékoztatást, további kérdés, hozzászólás hiányában a napirendi pontot szavazásra bocsátja.

**8/2022. (I.27.) PB számú határozat**

*A Zala Megyei Közgyűlés Pénzügyi Bizottsága „*A 2022. évi összesített közbeszerzési terv elfogadása*” című napirendi pontot 5 igen szavazattal egyhangúlag elfogadta.*

**8. A Zala Megyei Közgyűlés Pénzügyi Bizottságának 2022. évi munkaterve.**

**Zakó László:** Az előterjesztést mindenki megkapta. A decemberben elfogadott Közgyűlési munkaterv kötelező pontjait tartalmazza. Megkérdezi a Pénzügyi Bizottság tagjait, hogy van-e valakinek kérdése, észrevétele, kiegészíteni valója a napirendi ponttal kapcsolatban. Amennyiben nincs, úgy a napirendi pontot szavazásra bocsátja.

**9/2022. (I.27.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Közgyűlés Pénzügyi Bizottságának 2022. évi munkaterve.” című napirendi pontot 5 igen szavazattal egyhangúlag elfogadta.*

**Zakó László:** Köszöni a megjelentek részvételét, a Pénzügyi Bizottság ülését berekeszti.

K.m.f

Zakó László Strázsai Zoltán

a Pénzügyi Bizottság elnöke a Pénzügyi Bizottság alelnöke